У складзе саперніка выдзяляўся праслаўлены 42-гадовы майстар спорту Валерый Стрыпейкіс, які чатыры сезоны быў найлепшым бамбардзірам чэмпіянатаў Беларусі, 5 матчаў правёў за нацыянальную зборную. Ён і дапамог сваёй камандзе адкрыць лік на 30-й хвіліне, пасля пазіцыйнай памылкі гасцей. Пакуль пастаўчане апамяталіся, сапернік зноў вызначыўся, аднак наш капітан Руслан Зелянкевіч бліскучым далёкім ударам са штрафнога ў верхні вугал аднавіў інтрыгу. Контратакі гасцей сталі вельмі небяспечнымі. У адной з іх Аляксей Рапалаў выйшаў без перашкод на вароты саперніка.